**Datum: 10.8.2023. SAOPŠTENJE ZA MEDIJE**

**m:tel i “Banjaluka open” obogatili sportsko ljeto 2023. godine**

*Banjaluka domaćin još jednog teniskog čelendžera.   
Iskoristite vikend za sport i zabavu*

U Banjaluci je u toku teniski čelendžer turnir "Banjaluka open", koji se ove godine igra za 100 ATP bodova. Teniski mečevi se igraju do nedjelje 13. avgusta, kada su zakazani i finalni susreti.

Mađar Fabijan Marožan pobjednik prošlogodišnjeg “Banjaluka opena” učestvuje i na ovogodišnjem takmičenju, a osim njega, turnir je okupio još neka zvučna imena, poput Damira Džumhura koji je takođe igrao u finalu prošle godine.

Generalni sponzor turnira je kompanija m:tel, pa u pauzi između mečeva možete da prošetate do m:tel punkta, napunite svoje telefone u m:tel Recharge zoni i sa svojim mališanima okušate sreću u zanimljivim igricama koje vam donose mnoštvo zanimljivih poklona kao i besplatne internet vaučere.

Podržavajući i ovaj prestižni turnir, m:tel je doprinio razvoju ovog plemenitog sporta koji vremenom okuplja sve veći broj zaljubljenika koji nesebično pomažu u razvijanju sportskog duha djece i omladine cijelog regiona.

ključne riječi: mtel, Banjaluka open  
izvor fotografija: Banjaluka open